Case ID: 1098401
Sentence 33: Cavabdeh isə izahatında bibisi oğlu Əlinin Qazaxıstan Respublikası vətəndaşı ilə ailə qurduğunu, Səadəti də ora getdiyi vaxt gördüyünü və tanış olduğunu, 2010-cu ildə onunla ailə qurduğunu, üç il birgə nikahlarından uşaqları olmasa da, evliliklərinin dördüncü ilində bir qızı dünyaya gəldiyini, iddiaçı ilə ailə münasibətlərinin normal olduğunu, aralarında elə də ciddi problemin yaranmadığını, Səadətlə arasında yaranan mübahisələrin demək olar ki, əksəriyyətinin qayınanasından qaynaqlandığını, səbəb isə iddiaçının valideynin niyyəti onun gedib Qazaxıstan Respublikasında Səadətin valideynlərinin yanında yaşamaq olduğunu, lakin özünün isə bunu qəbul etmədiyini, iddiaçı aralarında yaranmış sonuncu problemin isə ona qarşı olan rəftarı ilə bağlı olduğunu, belə ki, ondan evi səliqəyə salmasını istəsə də Səadətin “atamın evidir istədiyim kimi qalaram” deyərək cavab verdiyini, bu sözü isə özünün qəbul etmədiyini, elə bu səbəbdən də 2018-ci ilin mart ayıdan ondan ayrılaraq Naxçıvana qayıtdığını, öz evinə qayıdan zaman ailəsini də gətirmək istəsə də, iddiaçının anasının buna imkan vermədiyini, “sən get biz uşaqları göndərərik” dediyini, lakin onları göndərmədiyini, birgə nikahlarından olan övladı Elifin isə hazırda Qazaxıstan Respublikasında iddiaçının yanında qaldığını, ona bir neçə dəfə pal-paltar alıb göndərmək istəsə də, Səadətin ona “lazım deyil, hər nə alsan çölə atacağıq dediyini, bu səbəbdən də övladına heç bir maddi köməklik edə bilmədiyini, iddiaçının ondan tələb etdiyi miqdarda aliment ödəyə bilməyəcəyini, qanunvericiliklə müəyyən edilmiş qaydada alimentin minimum məbləğini ödə biləcəyini, iddiaçının tələbində aralarında olan nikahın pozulma səbəbi kimi, onun evə qazanc gətirməməyi ilə əsaslandırsa da bunu qəbul etmədiyini, həm Naxçıvanda, həm də Qazaxıstanda yaşadıqları zaman özünün işləyərək ailəsinə baxdığını, iddianın qəbul etmədiyini, ailəsinin dağılmasını istəmədiyini, Səadətin valideynləri Naxçıvana gələn zaman onlara zəng etsə də onun zənglərinə cavab vermədiklərini, onların evə gələrək iddiaçıya məxsus olan əşyaları çıxarmaq istəsələr də öz valideynlərinin buna imkan vermədiyini, çünki ailənin dağılmaq niyyətində olmadıqlarını qeyd etmişdi.